Looduskaitsealadel tuleb kohalikule kogukonnale  vajadusel tagada eriõigused kohalike loodusressursside kasutamisel (näiteks kui ahinguga kalapüük, linnumunade korjamine, küünide rajamine kaasaja mõttes "kaldakaitsevööndisse" vms on mingil alal kombeks olnud, võiks seda mingitel tingimustel ka edaspidi harrastada). Kaitsealuse taime- või loomaliigi reguleeritud kasutamisel tuleb eesõigus anda traditsioonilisele või muul alusel määratletud kohalikule kasutajale. Ühismaade, teede vms kasutamise traditsioone tuleb soosida maa omandikuuluvusest sõltumata ning  kaitsere.iimi vastavalt kohandades. Ka mitmed uuemad kultuuri- ja ettevõtlusvormid võivad moodustada osa piirkondlikust kultuuripärandist. Üldpõhimõttena tuleb silmas pidada, et traditsioonilise elatusviisi ja kohaliku kogukonna konfliktis muude majandusharude huvide ning arendustegevusega tuleb eelistada esimesi.